Showdown (cinta de 1973)

:*Iste articlo ye sobre una cinta estausunidense de western estrenada en 1973; ta atros usos, se veiga *'Showdown** y **Showdown (desambigación)***.

***Showdown*** (títol orichinal en [[Idioma anglés|anglés]], en [[Idioma aragonés|aragonés]] ***Concaramiento***, estrenada en [[Aragón]] con o títol en [[Idioma castellano|castellano]] d***'Amigos hasta la muerte***, en aragonés ***Amigos dica la muerte**'') ye una [[cinta]] de [[cine estausunidense]] de [[cine de western]] estrenada l'anyo [[1973]], dirichida por [[George Seaton]] seguntes un [[guión adaptau]] por [[Theodore Taylor]] (basau en una historia de [[Hank Fine]]), con una [[banda sonora orichinal]] de [[David Shire]], una [[direción de fotografía]] d'[[Ernest Laszlo]], una [[producción cinematografica]] de [[George Seaton]] ta la [[productora cinematografica]] ''[[Universal Pictures]]'' y un [[elenco]] d'o cual en fan parte [[Dean Martin]], [[Rock Hudson]], [[Susan Clark]], [[Donald Moffat]], [[John McLiam]], [[Charles Baca]], [[Jackson Kane]], [[Ben Zeller]], [[John Richard Gill]], [[Philip L. Mead]], [[Rita Rogers]], [[Vic Mohica]], [[Raleigh Gardenhire]], [[Ed Begley Jr.]] y [[Dan Boydston]], entre d'atros [[actor]]s.

''Billy Massey'' y ''Chuck Jarvis'' son dos amigos dende ninos, que siempre han estau chuntos dica que ''Chuck'' se casó con ''Kate Jarvis'', qui heba estau novia de ''Billy''. Iste marcha a camanduliar y se converte en un [[ladrón]] de bancos, mientres que ''Chuck'' s'ha convertiu en o "[[sheriff]]" d'o lugar en morir l'antigo "sheriff". Sindembargo, ''Billy'' creye que contina estando "sheriff" l'anterior, que yera ya un hombre gran, y decide robar en o banco d'o lugar, a on dica l'inte no heba tornau. Sindembargo, dimpués d'o robo s'apropia de tot o botín dimpués d'una baralla con os suyos socios en o robo y decide buscar refuchio en casa de ''Chuck'', sin saber que iste lo ye buscando por o robo. Cuan se troban, entre toz dos, con l'aduya de ''Kate'', preparan un plan ta tornar os diners y librar-se d'a [[garchola]], pero un [[chuez]] que li tien enronia a ''Billy'' lo cquiere aforcar en aproveitando que ''Chuk'' ye fuera creyendo que lo chudicio trigará bels días en fer-se, y ''Billy'' consigue fuyir d'a garchola, estando perseguiu por ''Chuck'', pero tamién por os antigos socios de ''Billy'' a qui ha contractau o chuez ta que lo maten. Cuan ''Chuck'' troba a ''Billy'', apareixen de rapiconte los atros ladrons y toz dos colaboran en a luita contra éls.

A cinta s'ambienta en bel momento indeterminau de finals d'o [[sieglo XIX]] en bel puesto tamién indeterminau de l'ueste d'[[Estaus Unius]], y las suyas escenas se filmoron en [[Abiquiú]], [[Albuquerque (Nuevo Mexico)|Albuquerque]], [[Chama (Nuevo Mexico)|Chama]] y [[Tierra Amarilla (Nuevo Mexico)|Tierra Amarilla]] ([[Nuevo Mexico]]), y [[Kernville (California)|Kernville]] y atros puestos de [[California]], amás d'en os ''[[Universal Studios]]'' en [[Universal City]], tamién en California.

== Elenco ==


== Se veiga tamién ==
* [[Cine en 1973]].
* [[Cintas de 1973]].

== Referencias ==


== Vinclos externos ==
*  [https://www.imdb.com/tt0070687/ ''Showdown''] en [[Internet Movie Database]].
*  [https://catalog.afi.com/Catalog/moviedetails/54816 ''Showdown''] en l**American Film Institute Catalog* de l*'American Film Institute*.
*  [https://www.tcm.com/tcmdb/title/90048/enwp *Showdown*] en [[TCM Movie]].
*  [https://letterboxd.com/film/showdown/ *Showdown*] en [[Letterboxd]].
*  [https://www.rottentomatoes.com/m/showdown_1973 *Showdown''] en Rotten Tomatoes.